Ajánlattételi felhívás

**Oroszlány Város Önkormányzata** (a továbbiakban: **Ajánlatkérő**) nyílt felhívásban eljárást hirdet **az Oroszlány, 2117/5 hrsz. alatti Táncsics Mihály Óvoda pancsoló felújítási munkálataira**

|  |  |  |  |
| --- | --- | --- | --- |
| Ajánlatkérő neve | címe | adószáma | bankszámla száma |
| **Oroszlány Város Önkormányzata** | **2840 Oroszlány, Rákóczi F. út 78.** | **15729631-2-11** | **12028003-00254374-00100004** |

1. **A munka tárgya:**

Oroszlány Város Önkormányzata a Táncsics Mihály utcában lévő óvoda pancsolójának felújítási munkáit tervezi.

A 14,00 x 3,80 m méretű pancsoló jelenlegi állapotában már nem használható rendeltetésszerűen, mivel felülete elhasználódott, a festékréteg 60 %-a kopott, levált. A pancsoló melletti beton szegély elvált a beton burkolattól. A mellette lévő járdalapos járda megsüllyedt és a környező füves terület is több helyen már magasabb a pancsoló szintjétől, a csapadékvíz a pancsolóra folyik.



1. **Az ajánlattevő részletes feladatai:**
* A pancsoló körüli járdalapos járdát el kell bontani, és a pancsolót új kerti szegéllyel kell körbehatárolni 10 cm-rel magasabban a jelenlegi beton szintjétől.
* A meglévő betonfelületről a kopott festékréteget fel kell vésni, a felületet KNAUF KONTAKT CT tapadóhíddal kell ellátni, hogy az új betonrétegnek megfelelő tapadási felületet képezzünk.
* A meglévő vízelnyelőt ki kell bontani és 10 cm-rel magasabb szintre kell helyezni.
* A pancsolóra új 10 cm vtg térburkolat aljzatot kell betonozni Φ 6 mm-es betonacél háló betéttel, és a beton megfelelő szilárdságának elérése után festhető.
* A pancsoló javítási munkáinak befejezése után a járdalapok visszahelyezhetők 10 cm-rel magasabban kavicságyazatra, így a környező füves területről a csapadékvíz már nem folyik a pancsolóra.
1. A kivitelezés megkezdésének ideje: a vállalkozási szerződés megkötését követően
2. A kivitelezés befejezésének határideje: **2019. április 30.**
3. Ajánlattevő felelőssége, hogy ajánlata megfelelő alakban, tartalommal és időben kerüljön benyújtásra. Ha az ajánlat a benyújtási határidőnél később érkezik a fent megjelölt címre, úgy az nem értékelhető.
4. Bírálati szempont: Legalacsonyabb értékű ellenszolgáltatás
5. Az ajánlatot megfelelően összeállítva, zárt borítékban, két példányban kell benyújtani: egy eredeti és egy másolati példányban. A példányok közötti esetleges különbözőség esetén az eredeti példány tekintendő a hivatalos és érvényes ajánlatnak.
6. Helyszíni szemlére, felmérésre előzetes egyeztetés alapján lehetőséget biztosítunk. Kapcsolattartó: Auer József e-mail: auer.jozsef@oroszlany.hu tel.: 20/361-4112
7. A pályázati borítékon a következő feliratot kérjük feltüntetni:

AJÁNLATI DOKUMENTÁCIÓ

„**Oroszlány, Táncsics Mihály Óvoda pancsoló felújítás”**

1. Az ajánlatot postai úton vagy személyesen a következő címre kell eljuttatni:

Polgármesteri Hivatal, Információs Iroda

2840 Oroszlány, Rákóczi Ferenc út 78.

1. Az ajánlattétellel kapcsolatos határidők:

*2019. március 8. nap* : Az ajánlattételi felhívás megjelenésének napja, a dokumentáció rendelkezési állásának kezdő napja

*2019. március 18. 1000 óra*: Az ajánlattételi határidő lejárta

 Az ajánlatok felbontásának időpontja

1. Az ajánlatok felbontása és az eredményhirdetés helye:

Oroszlányi Polgármesteri Hivatal / II. emeleti tárgyalóterem

(2840 Oroszlány, Rákóczi Ferenc út 78.)